Η φιλοξενία στο σπίτι του Αποστόλη ήταν πέρα από ικανοποιητική. Αρχικά ο χώρος είναι πιο εκθαμβωτικός απ'ότι φαίνεται στις φωτογραφίες. Το σπίτι αυτό έχει όλες τις ανέσεις, ίσως και παραπάνω από όσες χρειάζεται κανείς. Επιπλέον, η υγιεινή είναι σε εξαιρετική κατάσταση, η γειτονιά πολύ ήσυχη και η τοποθεσία ιδανική, τόσο διότι προσφέρει καταπληκτική θέα, όσο επειδή είναι αρκετά κοντά στο κέντρο. Η επικοινωνία με τον Αποστόλη ήταν πλήρως ικανοποιητική, είναι ένας ευγενικός άνθρωπος πρόθυμος να βοηθήσει και να μας κάνει να αισθανθούμε οικειότητα και ασφάλεια για τον χώρο που βρισκόμασταν. Τον ευχαριστώ δημοσίως για αυτό. Ανεπιφύλαχτα προτείνω σε όλους να επιλέξουν το διαμέρισμά του για την επόμενη επίσκεψη τους στη Θεσσαλονίκη.